[{"text_idx": "#000008", "text": "Bywyd myfyrwyrLletyCyrsiau rhan amser i oedolionDatblygu proffesiynolCyrsiau byr ar-lein"}, {"text_idx": "#000015", "text": "Cwrdd a\u0302\u2019n harloeswyrCampws ArloeseddEin partneriaethauNewyddion"}, {"text_idx": "#000019", "text": "Datblygwch eich gweithluAddysg broffesiynolArdystiad a hyfforddiant sgiliau TGRecriwtio ein myfyrwyr a'n graddedigionPartneriaethau trosglwyddo gwybodaethYsgoloriaethau Sgiliau Cyfnewid Gwybodaeth (KESS 2)"}, {"text_idx": "#000026", "text": "Y wyddoniaeth y tu o\u0302l i sganiwr technoleg arloesol ym maes awyr Caerdydd"}, {"text_idx": "#000027", "text": "Mae sganiwr teithwyr tra-sensitif, sy\u2019n datgelu bygythiadau cuddiedig, wedi\u2019i dreialu ym Maes Awyr Caerdydd. Mae\u2019r ddyfais, y gellir cerdded drwyddi, yn defnyddio technoleg y gofod i greu delwedd o wres corff dynol. Ffrwyth partneriaeth rhwng Sequestim Ltd a gwyddonwyr Prifysgol Caerdydd yw\u2019r ddyfais. Gall wahaniaethu rhwng yr hyn sy\u2019n fygythiad ai peidio, a hynny heb fod angen i deithwyr gadw\u2019n llonydd neu dynnu eu dillad uchaf."}, {"text_idx": "#000029", "text": "\u201cRydym i gyd yn gwybod sut beth yw hi mewn meysydd awyr y dyddiau hyn, sefyll mewn ciw hir, tynnu cotiau a siacedi, gwregysau, watshis, ffonau, cyn cael ein stopio a\u2019n chwilio yn aml wedyn, wrth i ni fynd drwy\u2019r sganiwr. Mae\u2019n brofiad araf ac, i fod yn onest, yn un eithaf annifyr hefyd, ond rydym yn goddef y fath brofiad gan ein bod yn gwybod pa mor bwysig yw hyn yn yr oes sydd ohoni. Rydym o\u2019r farn y bydd y ddyfais newydd yn newid hynny."}, {"text_idx": "#000033", "text": "\u201cMae ein picseli camera yn ddyfeisiau gor-ddargludo sy\u2019n gweithredu ar dymheredd oerach nag y gellir ei ddychmygu \u2013 dim ond chwarter gradd uwchlaw sero absoliwt (felly, minws 272.9C.) Fe\u2019u dyfeisiwyd gan aelod o\u2019n ti\u0302m, yn wreiddiol i\u2019w defnyddio ym maes seryddiaeth. Mae eu sensitifrwydd uchel yn golygu eu bod yn amhrisiadwy wrth arsylwi ar rai o\u2019r gwrthrychau mwyaf pellennig yn y bydysawd y gellir eu gweld, gwrthrychau a\u0302 signal hynod o wan."}, {"text_idx": "#000036", "text": "\u201cMae pobl i weld yn ddisglair iawn ar donfeddi milimetr. Nid yw hynny\u2019n beth amlwg, oherwydd ni all y llygad dynol weld y math hwnnw o ymbelydredd. Nid oedd yn amlwg i\u2019n ti\u0302m ychwaith y gallai\u2019r synwyryddion hyn fod yn effeithiol wrth edrych ar wrthrychau ar dymereddau ystafell fel pobl, sydd tua miliwn gwaith yn fwy llachar na\u2019r gwrthrychau gwan y cawsant eu dylunio i arsylwi arnynt yn y lle cyntaf."}, {"text_idx": "#000037", "text": "\u201cTra bod y synwyryddion wedi cyflawni llawer o waith da ym maes ymchwil seryddiaeth, nid oedd eu gwerth at ddibenion eraill yn glir yn y lle cyntaf."}, {"text_idx": "#000038", "text": "\u201cFodd bynnag, pan oeddwn yn mwynhau socian yn y bath un noson, cofiais fod nodwedd arall ddiddorol i\u2019r synwyryddion. Dydyn nhw nid yn unig yn arbennig o sensitif, maen nhw hefyd yn gweithio\u2019n eithaf cyflym, gan ddatgelu newidiadau mewn signalau degau o filoedd o weithiau bob eiliad. Roedd yn ddichonadwy y byddai camera a wnaed o ychydig gannoedd o bicseli yn gallu creu delwedd o wrthrych mawr drwy sganio drosto gyda drych symudol. Galwais nifer o gydweithwyr ynghyd un diwrnod yn 2012 a chyflwyno\u2019r broblem iddynt; a fyddai modd i ni greu delweddau o unigolyn (yn ei gyfanrwydd) o ychydig fetrau i ffwrdd yn unig?"}, {"text_idx": "#000039", "text": "Bu cryn dipyn o grafu pen i ddechrau, ond yn y pen draw penderfynodd y ti\u0302m y gallai hynny weithio, a chytunwyd i roi cynnig arni. Gwnaethom greu ein delweddau cyntaf, digon isel o ran safon, ddwy flynedd yn hwyrach yn 2014."}, {"text_idx": "#000040", "text": "\u201cRoedd pethau wedi gwella ychydig erbyn 2015 ac fe wnaethom ddechrau gwahodd gwyddonwyr y llywodraeth i Brifysgol Caerdydd, er mwyn iddynt weld beth oeddem yn gallu ei wneud. Rhoddodd eu sylwadau a\u2019u hymateb gryn anogaeth i ni."}, {"text_idx": "#000041", "text": "\u201cYn 2016, gwnaethom gyflwyno cynnig i wneud astudiaeth fer mewn ymateb i alwad gan lywodraeth y DU am dechnoleg newydd ar gyfer sgrinio teithwyr mewn meysydd awyr. Roeddem yn un o 17 o gynigion y dyfarnwyd cyfnod astudio o chwe mis iddynt (daeth dros 50 o geisiadau i law.)"}, {"text_idx": "#000050", "text": "Ysgolion AcademaiddDewch i ymweld a\u0302 niCysylltu a\u0302 niCysylltiadau mewn argyfwngGwybodaeth gyhoeddus"}, {"text_idx": "#000052", "text": "Datganiad hygyrcheddDatganiad ynghylch caethwasiaeth fodernPreifatrwyddTelerau defnyddioCwcis"}]